| Medaljeoversikt |
| --- |
| Konkurrerte for Norges flagg Norge |
| Vintertriathlon |
| Verdensmesterskap |
| Sølv | 2011 | Vintertriathlon lagkonkurranse |
| Bronse | 2011 | Vintertriathlon U23 individuelt |
| Sølv | 2012 | Vintertriathlon 4xstafett |
| Gull | 2013 | Vintertriathlon U23 individuelt |
| Sølv | 2013 | Vintertriathlon 4xstafett |

**Carl Fredrik Hagen** (født 26. september 1991) er en profesjonell norsk landeveissyklist fra Oppegård i Akershus. 

Han har tidenes beste norske sammenlagtplassering i en Grand Tour, med åttendeplass i Vuelta a España 2019.

Hagen syklet sitt første ritt i 2009 da han deltok i Skiptvetrittet. I sykkelsesongen 2010 kom han på førsteplass i klasse M19-20 i Birkebeinerrittet og ble juniornorgesmester i duathlon. I 2012-sesongen fikk han sin første pallplass i Norges-Cup med 2.-plass i Norefjellrittet. Han var også på pallen i flere andre ritt dette året. 

I februar 2013 ble han U23-verdensmester i vintertriathlon. Sykkelsesongen 2013 fikk han to seire i Norges-Cupen, sammenlagtseier i NC maraton og flere enkeltseire og pallplasser. 2014-sesongen startet med 11.-plass i UCI World Marathon Series Roc Laissagais. Han fikk tre Norges-Cup seire, en 2.-plass, seier i Valdresrittet og TransØsterdalen, samt internasjonal debut med 11. og 12.-plass i World Cup maraton, og 13.-plass i EM maraton..

Carl Fredrik Hagen vant Birkebeinerrittet i 2015.

Team Sparebanken - Sør
----------------------

I 2015 fikk Hagen tilbud av det Kristiansand-baserte kontinentallaget Team Sparebanken - Sør. Året etter vant han klatrekonkurransen under Tour des Fjords.

Team Joker Icopal
-----------------

I 2017 fikk Carl Fredrik tilbud fra det daværende ledende norske sykkellaget Team Joker Icopal. På laget fikk han med seg to seire, den 3. etappen til Lac Blanc under Tour Alsace 2017 og sammenlagtseier i Tour du Jura 2018.

Lotto - Soudal
--------------

Høsten 2018 inngikk han en toårsavtale som profesjonell syklist med WorldTour-laget Lotto-Soudal.

Hagen ble nummer åtte sammenlagt i Vuelta a España 2019. Det er beste sammenlagtplassering av en nordmann i en av de tre Grand Tours. Dag Erik Pedersen hadde den forrige besteplasseringen med tiendeplass i Giro d‘Italia 1984.

Meritter
--------

2011
VM-sølv, lagkonkurranse i Vintertriathlon
VM-bronse U23, individuelt i Vintertriathlon
Norges flagg NM-sølv individuelt i Duathlon
2012
VM-sølv, stafett i Vintertriathlon
2013
Verdensmester U23, individuelt i Vintertriathlon
VM-sølv, stafett i Vintertriathlon
Norges flagg NM-gull lag i Duathlon
Norges flagg NM-gull lagkonkurranse i Vintertriathlon
Norges flagg NM-sølv individuelt i Duathlon
Norges flagg NM-sølv, individuelt i Vintertriathlon
2014
Norges flagg Vinner av Norges-Cup maraton Terrengsykling
Frankrikes flagg 11.-plass Roc Laissagais UCI mtb world marathon series, Lassaic, France
Irlands flagg 13.-plass EM maraton Terrengsykling, Ballyhoura, Ireland
2015
Norges flagg Seier i Birkebeinerrittet klasse M Elite
2016
Frankrikes flagg Tour de Bretagne, Klatretrøye sammenlagt
Norges flagg Tour des Fjords, Klatretrøye sammenlagt
Tsjekkias flagg East Bohemia Tour, Klatretrøye sammenlagt

Referanser
----------

1. ↑   oppført som Carl Fredrik HAGEN, www.uci.org[Hentet fra Wikidata]
2. ↑   TV 2 Sporten, www.tv2.no, besøkt 10. august 2020[Hentet fra Wikidata]
3. 1 2  «Results: 2013 Cogne ITU Winter Triathlon World Championships U23 Men» **(engelsk)**. triathlon.org. Besøkt 18. juli 2017.
4. 1 2  «Norge vinner gull i VM Vintertriatlon» **(norsk)**. triathlon.no. Besøkt 18. juli 2017.
5. 1 2  «Results: 2013 Cogne ITU Winter Triathlon World Championships 4xMixed Relay» **(engelsk)**. triathlon.org. Besøkt 18. juli 2017.
6. ↑  «Nøktern Hagen om «tidenes beste norske prestasjon»: – Jeg er ingen Petter Northug». *www.vg.no*. 15. september 2019. Besøkt 27. juni 2022.
7. ↑  «Hagen fullførte norsk Vuelta-bragd med historisk plassering». *TV 2* **(norsk)**. 14. september 2019. Besøkt 27. juni 2022.
8. 1 2  Om Carl Fredrik Hagen Arkivert 26. september 2015 hos Wayback Machine. besøkt 26. september 2015
9. ↑  Birkebeinerrittet vunnet av offensive Carl Fredrik Hagen, langrenn.com, besøkt 26. september 2015
10. ↑  «Tidligere terrengsyklist blir proff hos Lotto-Soudal - Procycling.no». *Procycling.no*. 6. september 2018. Besøkt 6. september 2018.
11. ↑
12. ↑  «Birkebeinerrittet vunnet av offensive Carl Fredrik Hagen» **(norsk)**. langrenn.com. Besøkt 18. juli 2017.
13. ↑  «Birkebeinerrittet 2015: Carl Fredrik Hagen - vinner menn elite» **(norsk)**. Birken. 29. august 2015. Besøkt 17. juli 2017.

Eksterne lenker
---------------

* (en) Carl Fredrik Hagen – FIS (langrenn) Rediger på Wikidata

* (en) Carl Fredrik Hagen – UCI Rediger på Wikidata

* (en) Carl Fredrik Hagen – ProCyclingStats Rediger på Wikidata

* (en) Carl Fredrik Hagen – Cycling Archives Rediger på Wikidata

* (en) Carl Fredrik Hagen – Cycling Quotient Rediger på Wikidata